**Dor de țară!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dor de țară!

...

Mi-e tare dor de țara mea frumoasă,

De suflarea-i caldă cu iz nepământesc,

Mi-e dor de tot ce-i vechi și românesc,

Mi-e dor de țara-n care mă simțeam acasă!

...

Mi-e dor de țara mea, de gura mea de Rai,

Unde se bucurau toți ca să trăiască,

Cei ce s-au născut și-aveau același grai,

Dulcea noastră limbă strămoșească!

...

Mi-e dor de țara care își respecta bătrânii,

De țara-n care toți ne bucuram să fim,

Mi-e dor de țara care își cinstea străbunii,

Și care ne-a-nvățat cum să ne omenim!

...

Mi-a tare dor de țara în care m-am născut

Unde mai nimeni nu trăia pentru bogăție,

Unde legea pedepsea pe hoți pentru hoție,

Mi-e dor de România de care m-am pierdut!

...

Mi-e dor de obiceiuri și datini din străbuni,

Mi-e dor de țara mea frumoasă și bogată,

Mi-e dor de România ce mi-a fost furată,

Mi-e dor de acea țară și de acei români!

...

Mi-e tare dor de vremea de-altă dată,

Când dragostea de țară îmi era avere,

Aș vrea să ies în stradă să urlu cu putere,

Dați-mi România pe care mi-ați furat-o!